শুরুতে বিজ্ঞাপনের সময়ই ঠিক নাকের ওপর যেভাবে এসে শ্যাম্পেনের গ্লাস চুরমার হয়ে সারা সিনেমা হলে ছিটিয়ে পড়লো, তার পর থেকে ‘অবতার’ এর কাহিনীতে আর তেমন মনযোগই দিতে পারিনি। ত্রিমাত্রিক দৃশ্যজগতই দেখছিলাম বিস্ময় নিয়ে, যুক্তি আর সমালোচনার টুপি ঝটপট জ্যাকেটের পকেটে ঢুকিয়ে ফেলে। প্রযুক্তির সুবাদে প্রথম সবাক চলচিত্র, প্রথম রঙিন টেলিভিশন, কিংবা প্রথম ত্রিমাত্রিক/ডলবি শব্দায়ন বুঝি মানুষ এমনই বিস্ময় নিয়ে উপভোগ করেছিল! কিছুটা না হয় ঢাকাই ঢিস্টিং ঢিস্টিংই হল, ক্ষতি কি?